Catarroja dona llum verda a la nova àrea educativa i formativa del municipi
09 maig 2023

El ple de l'Ajuntament de Catarroja ha aprovat els tràmits a seguir amb Conselleria d'Educació i Economia per a la cessió dels terrenys que albergaren el nou centre de Formació Professional impulsat per Labora, al costat del qual serà el segon IES públic del municipi. Un fet que generarà una nova àrea educativa i formativa en el municipi demostrant la seua aposta per millorar els serveis en aquest àmbit.

D'aquesta manera, l'oferta de formació professional continuarà creixent en la localitat que compta amb una àmplia activitat formativa juvenil, ja que a més del CIPFP compta amb Florida Universitària, completant una oferta educativa de gran nivell en el cor de l'Horta Sud. El solar de 24.000 metres quadrats de la Vila Romana, es convertirà en el nou IES, el centre Labora i s'ha realitzat una reserva de 4.100 metres quadrats per a una futura ubicació d'un centre escolar en l'actual Espai Clara Campoamor.

El futur Centre de Formació Professional de Labora comptarà amb 6.000 metres quadrats d'espai convertint l'àrea de l'avinguda Jaume I en un centre educatiu i cultural d'alt nivell, ja que compartirà espai amb el futur IES i el jardí arqueològic de la Vila Romana, aprovat recentement.